**СТАРТИРА ПЪРВИЯТ ЕТАП ОТ ПРОГРАМАТА ЗА ЕНЕРГИЙНО ОБНОВЯВАНЕ НА ЖИЛИЩНИЯ СГРАДЕН ФОНД**

Община Никопол  уведомява Сдруженията на собствениците на многофамилни жилищни сгради в общината, че със Заповед № РД-02-14-1246/20.12.2022 г. на зам.-министъра на регионалното развитие и благоустройството са утвърдени Насоките за кандидатстване по процедура BG-RRP-4.023 „Подкрепа за устойчиво енергийно обновяване на жилищния сграден фонд – Етап I“ чрез подбор на предложения за изпълнение на инвестиции от крайни получатели по подмярка „Подкрепа за устойчиво енергийно обновяване на жилищния сграден фонд”, с финансиране по линия на Механизма за възстановяване и устойчивост.

Насоките за кандидатстване и документите към тях са публикувани в Информационна система на Механизма за възстановяване и устойчивост /МВУ/ и на интернет страницата на МРРБ на следните адреси:

* <https://eumis2020.government.bg/bg/s/Procedure/Info/dbc86350-cccd-414a-a175-a1d440952525>;
* <https://www.mrrb.bg/bg/utvurdeni-nasoki-za-kandidatstvane-po-procedura-podkrepa-za-ustojchivo-energijno-obnovyavane-na-jilistniya-sgraden-fond-etap-i/>.

Тази процедура за предоставяне на БФП е първи етап от изпълнението на подмярка „Подкрепа за устойчиво енергийно обновяване на жилищния сграден фонд“ към компонент „НИСКОВЪГЛЕРОДНА ИКОНОМИКА“ на Националния план за възстановяване и устойчивост (НПВУ).

Основната цел на процедурата за предоставяне на средства от МВУ е устойчиво енергийно обновяване на националния сграден фонд от жилищни сгради.

Конкретните цели са:

* Подобряване енергийните характеристики на националния сграден фонд от жилищни сгради, чрез прилагане на интегрирани енергоефективни мерки;
* Достигане на клас на енергопотребление минимум „B“ след прилагане на енергоспестяващи мерки при жилищни сгради;
* Стимулиране на минимум 30% спестяване на първична енергия за обновените жилищни сгради;
* Ресурсна ефективност, икономическа целесъобразност, декарбонизация чрез ВЕИ, устойчив строителен процес;
* Намаляване на енергийната бедност, чрез намаляване на разходите за енергия;
* Подобряване на условията и качеството за живот на населението в страната чрез технологично обновяване и модернизиране на сградния фонд.

Общият размер на средствата за тази процедура е 1 129 881 600 лева с ДДС.

Допустими са всички многофамилни жилищни сгради, които се управляват по реда на Закона за управление на етажната собственост (ЗУЕС) и са проектирани преди 26 април 1999 г. Одобрените сгради ще получат до 100 % безвъзмездна финансова помощ**.**

Кандидатстването за финансова помощ по процедурата се осъществява въз основа на предложения, които се подават от Община Никопол като водещ партньор. Те се оценяват и класират от оценителна комисия, назначена със заповед на ръководителя на Структурата за наблюдение и докладване в МРРБ в съответствие с критериите, посочени в насоките за кандидатстване.

Крайният срок за кандидатстване по процедурата е 31.05.2023 г.

Изискуемите документи се подават в сградата на Центъра за административно обслужване на граждани на адрес гр. Никопол ул. „Александър Стамболийски“ №5.

Отчитайки необходимото време за проверки и други подготвителни дейности, Община Никопол ще приема заявления за участие от Сдружения на собствениците *до 17.00 ч. на 23.05.2023 г., като след този срок Община Никопол няма да приема заявления от СС за участие.*

На интернет страницата на Община Никопол е достъпен образец на Приложение 4 Заявление за участие по процедурата, което заедно с описаните необходими документи трябва да се подаде от СС.

Образците на приложенията са налични на следните линкове:

[Документи необходими за Сдружение на собствениците (СС) по процедура „Подкрепа за устойчиво енергийно обновяване на жилищния сграден фонд – Етап I“ | Община Никопол](https://pleven.bg/bg/podkrepa-za-ustoychivo-energiyno-obnovyavane-na-zhilishtniya-sgraden-fond/dokumenti-neobhodimi-za-sdruzhenie-na-sobstvenitsite-ss-po-protsedura-podkrepa-za-ustoychivo-energiyno-obnovyavane-na-zhilishtniya-sgraden-fond-etap-i) (https://www.nikopol-bg.com/)

[Утвърдени Насоки за кандидатстване по процедура „Подкрепа за устойчиво енергийно обновяване на жилищния сграден фонд – Етап I“ | Община Никопол](https://pleven.bg/bg/podkrepa-za-ustoychivo-energiyno-obnovyavane-na-zhilishtniya-sgraden-fond/utvardeni-nasoki-za-kandidatstvane-po-protsedura-podkrepa-za-ustoychivo-energiyno-obnovyavane-na-zhilishtniya-sgraden-fond-etap-i) (https://www.nikopol-bg.com/)

За допълнителни въпроси и разяснения: Ахмед Ахмедов-зам.кмет на община Никопол